དུ་བ་སྟུག་པོ་མེད་ཅིང་དྲི་ངན་ཅི་ཡང་མེད་ལ།ཟླ་བརྒྱད་པའི་ཚེས་བཅུ་བདུན་ཉིན།རྫ་སྟོད་རྫོང་མཁར་དང་བར་ཐག་སྤྱི་ལེ་གཅིག་ཙམ་ཡོད་པའི་རྫོང་གད་སྙིགས་ཐག་གཅོད་བཟོ་གྲྭའི་ནང་ཁུལ་དུ་གད་སྙིགས་ཐག་གཅོད་སྒྲིག་ཆས་གསར་བ་དག་ལྷང་ངེར་ཡོད་ལ།ལས་བྱེད་མི་སྣས་འཚམས་སྦྱོར་བྱས་པ་ལྟར་ན།གད་སྙིགས་གཅིག་བསྡུས་སྒོས་ཐག་གཅོད་མ་བྱས་སྔོན་ལ་སྒྲིག་ཆས་ལ་བརྟེན་ནས་གད་སྙིགས་ཀྱི་རིགས་བགར་དགོས་པ་དང་།ཐག་གཅོད་བྱེད་མི་ཐུབ་པའི་འཛུགས་སྐྲུན་གད་སྙིགས་དང་ཆང་སྣོད།ཨར་འདམ་སོགས་རིགས་བགར་ནས་ཕྱིར་བཏོན་རྗེས།ད་གཟོད་ཐག་གཅོད་སྒྲིག་ཆས་ལ་བརྟེན་ནས་གད་སྙིགས་ཡོད་ཚད་ཐག་གཅོད་ངེས་པ་དང་།དེ་ལས་ཐོན་པའི་མཁའ་དབུགས་མི་གཙང་བ་དག་གཙང་བསྒྱུར་སྒྲིག་ཆས་མ་ལག་བརྟེན་ནས་གཙང་བསྒྱུར་བྱས་རྗེས་ད་གཟོད་ཕྱིར་གཏོང་བཞིན་ཡོད་པ་རེད།སྒྲིག་ཆས་དེས་ཉིན་རེར་གད་སྙིགས་ཏུན་ཉི་ཤུ་ཙམ་ཐག་གཅོད་བྱེད་ཐུབ་པ་དང་།སྒྲིག་ཆས་མ་ལག་གི་རིག་ནུས་ཚད་གཞི་ཧ་ཅང་མཐོ་སྟབས་ཁ་ལོ་བསྒྱུར་མཁན་གྱིས་ཧ་ཅང་སྟབས་བདེའི་ངང་ལས་སྒོའི་གོ་རིམ་ཡོངས་སུ་ཡོངས་འགྲུབས་བྱེད་ཐུབ།